
Yhdessä tasa-arvon asialla SUOMALAINEN NAISLIITTO RY, 
FINSKA KVINNOFÖRBUNDET RF    

 
TOIMINTASUUNNITELMA 2027 
vahvistettiin syyskokouksessa 10.10.2026
Suomalainen Naisliitto ry, Finska Kvinnoförbundet rf (Naisliitto), on jäsenyhdistystensä keskusjärjestö, jonka tehtävänä on yhteiskunnallinen vaikuttaminen sukupuolten tasa-arvon ja yhdenvertaisuuden edistämiseksi. 
Naisliitto on puolueisiin sitoutumaton naisten järjestö, joka tukee jäsenyhdistyksiään yhteiskunnalliseen keskusteluun, henkiseen kasvuun ja itsensä kehittämiseen.
Naisliiton arvot ovat tasa-arvo ja yhdenvertaisuus, ihmisoikeuksien kunnioittaminen sekä moninaisuuden hyväksyminen. 
Vuosi 2027 on Suomalaisen Naisliiton 120. toimintavuosi. Yhdessä tasa-arvon asialla 
-slogan viestii Naisliiton 120-vuotisesta historiasta, jossa on painopisteenä nykyhetki ja tulevaisuus. 
Keskeistä toiminnassa on tasa-arvoon ja yhdenvertaisuuteen sekä moninaisuuden hyväksymiseen liittyvä aktiivinen yhteistyö Naisliiton jäsenyhdistysten ja muiden verkostokumppanien kanssa.
Toiminnassa ja viestinnässä nostetaan naisasia rohkeasti esille. Vuositeemana on 
”120 vuotta tasa-arvon asialla”. Tasa-arvo- ja yhdenvertaisuustyö tarkoittaa kaikenikäisten naisten ja tyttöjen haasteisiin tarttumista. Käytännön toteutuksina osallistuminen Naisliiton arvoja toteuttaviin mielenilmauksiin, kuten Naistenpäivän marssi ja Pride-tapahtumat.
[bookmark: _Hlk239875138]Painopisteet vuonna 2027 strategian 2025–2029 toteuttamiseksi: 
⚫ Naisliitto ja sen yhdistykset Helsinki, Jyväskylä, Oulu ja Tornio täyttävät 120 vuotta. Naisliitto järjestää Turussa kesäpäivät 7.–8.8.2027. Siinä yhteydessä juhlitaan myös Liiton 120-vuotisjuhlaa. Juhla-Minna-lehti ja Minna-palkinto/palkinnot jaetaan Turussa 8.8.2027. Kesäpäivät ja vuosijuhlat profiloivat Naisliiton aktiivisena tasa-arvon ja yhdenvertaisuuden edistäjänä.
⚫ Naismuseo-kärkihankkeen eteneminen seuraavaan vaiheeseen, jossa on keskeistä ulkopuolisen rahoituksen hakeminen ja yhteistyöverkoston rakentaminen.  
⚫ Naisliiton monikanavaisen viestinnän ja sen tavoitteellisuuden vahvistaminen fokuksena erityisesti Naismuseo, Naisten Ääni, Minna-lehti ja Saavutettavuus. Kanavat: uudet kotisivut, sosiaalinen media kuten Facebook ja Instagram. 
⚫ Eduskuntavaaleihin vaikuttaminen yhdessä jäsenjärjestöjen, Naisjärjestöjen keskusliiton (NJKL) ja muiden naisjärjestöjen kanssa.
⚫ Naisliiton skenaariotyön jatkaminen ja toimenpiteistä päättäminen kevätkokouksessa 2027.
Varsinainen toiminta 
1. Seminaarit ja koulutustilaisuudet 

Sääntömääräiset vuosikokoukset pidetään keväällä ja syksyllä Helsingissä.
Kevätkokouksessa käsitellään ja hyväksytään Naisliiton pitkän aikavälin skenaario, jolla toteutetaan vuosille 2025–2029 vahvistettua strategiaa. Syksyn 120-vuotisjuhlaseminaari Helsingissä on naisliittolaisten ja yhteistyökumppaneiden yhteinen juhla. 
Strategian 2025–2029 toteutus edellyttää Naisliiton ja jäsenyhdistysten keskinäistä yhteistyötä. Vuonna 2026 alkanut skenaariotyö jatkuu, ja pidemmän aikavälin toimen- piteistä päätetään kevätkokouksessa. Naisliiton kärkihanke Naismuseo siirtyy seuraavaan toteutusvaiheeseen, jossa keskeistä on ulkopuolisen asiantuntijan rooli, ensimmäisen ulkopuolisen rahoituksen ja uusien yhteistyökumppanuuksien hakemisessa sekä  viestinnän vahvistamisessa. Yhteiskunnallista näkyvyyttä lisätään aktiivisella yhteistyöllä samoja arvoja ja asioita ajavien järjestöjen kanssa. Vuosi 2027 on eduskuntavaalivuosi. Naisliitto valitsee vaaleihin muutaman yhteisen teeman, ja jäsenyhdistykset valitsevat omat alueelliset teemansa. Digipudokkaiden haasteet liittyvät vahvasti vaaleissa vaikuttamisen tavoitteisiin. Naisliiton monikanavaisella viestinnällä on tärkeä rooli vaalivaikuttamisessa.
Naisliitto järjestää yhdessä jäsenyhdistystensä kanssa virtuaalisia /hybriditapaamisia, ideariihiä ja webinaareja teemoina esimerkiksi Naismuseo, Naisten Äänen uudet muodot ja kohderyhmät sekä Saavutettavuustyö. Tilaisuuksiin kutsutaan myös Naisliiton ulkopuolisia osallistujia. Vuosisuunnittelun ja toteutuksen seurannasta järjestetään jäsenyhdistysten yhteiset strategiapalaverit kaksi kertaa vuodessa. Yhdistykset voivat hakea taloudellista tukea toimintaansa Opetusneuvos Hilja Vilkemaan Stipendisäätiö sr:ltä.
Kesäpäivät järjestetään Turussa 7.-8.8.2027 osana Naisliiton 120-vuotisjuhlintaa. Ohjelmassa on muun muassa tutustuminen Turkuun ja Naantaliin, jossa vieraillaan mahdollisesti Kultarannassa sekä Rymättylän Herrankukkarossa. 
2. Toimikunnat ja työryhmät    
Suomalaisella Naisliitolla on toimikuntia ja työryhmiä, jotka tukevat Naisliiton ja sen yhdistysten toimintaa. 

Taloustoimikunta 

Taloustoimikunta seuraa ja vertaa budjettiin talouden ja rahoituksen toteutumista. Se tekee hallitukselle esitykset ja aloitteita Naisliiton talouden kehityksestä ja omaisuuden hoidosta.
Toimikuntaan on kuulunut vuonna 2026 skenaario- ja sijoitustyöryhmä, joka jatkaa työtään vuonna 2027. Pitkäjänteisen skenaariotyön linjaukset ja esitykset toimenpiteiksi käsitellään kevätkokouksessa. 

Taloustoimikunta valmistelee hallitukselle ehdotuksen uudistetuiksi talous- ja johto-säännöiksi sekä sijoitussuunnitelmaksi hallituksen helmikuun kokoukseen 2027.

Viestintätoimikunta 

Naisliiton viestinnän painopistealueiden välistä yhteistyötä lisätään. Sen vuoksi viestintä-toimikunnassa on edustus seuraavista: Naismuseo, Naisten Ääni, Minna-lehti ja Saavutettavuus. 

Viestintätoimikunta järjestää kaksi kertaa vuodessa Mediapäivän, johon osallistuvat viestintätoimikunta, jäsenyhdistysten viestintävastaavat ja puheenjohtajat. Ryhmän keskeinen rooli on huolehtia siitä, että tieto kulkee ajankohtaisista asioista Naisliiton ja yhdistysten välillä. Tämä sisältää muun muassa vuosikellon ylläpitämisen. Viestinnän kärkiä ovat Naismuseo, Naisten Ääni, Minna-lehti ja Saavutettavuus. 

Juhlavuonna 2027 vahvistetaan Naisliiton uutta ilmettä, joka näkyy esimerkiksi kotisivulla ja esitteessä, joka toimii myös sähköisenä. Logo päivitetään palvelemaan viestintää ja 120-vuotisjuhlavuotta. 
Naismuseotyöryhmä 
Naismuseohanke siirtyy ideasta konkretiaan vuonna 2027. Tavoitteena on kehittää Suomen naishistorian digitaalinen tietomuseo sekä seinätön verkostomuseo, joka on kevyt mutta vaikuttava perusta tulevalle museokokonaisuudelle. Samalla vahvistetaan hankkeen valtakunnallista näkyvyyttä ja varmistetaan rahoitus sekä kumppanuudet.

Hankkeen edistämiseen tarvitaan osa-aikainen museoammattilainen. Naismuseotyöryhmä jatkaa museohankkeeseen sitoutuvien ja sen edistämiseen aktiivisesti osallistuvien kumppaneiden hankintaa. Samalla työryhmä ideoi ja valmistelee toista yhteistyöpilottia. Naismuseohankkeen näkyvyyttä vahvistetaan viestinnällä. Naisliiton uudistuville kotisivuille luodaan interaktiivinen sivusto Naismuseon ystäville, kannattajille ja kumppaneille yhteistyössä museoammattilaisen kanssa. Selvitetään yhteistyömahdollisuudet IAWM:n (kansainvälinen verkosto naisten ja sukupuolten museoita) kanssa.
Viestintätoimikunnassa on naismuseotyöryhmän edustaja. 
Syksyllä 2025 alkanutta yhteistyötä jatketaan Naisten Ääni -toimikunnan, Naismuseo-työryhmän sekä Lottamuseon ja Lotta Svärd Säätiön kanssa. Tuusulan Lottamuseossa avataan 12.5.2027 yhteinen näyttely, joka sisältää digitaalisia ja interaktiivisia elementtejä. Sen yhteydessä järjestetään keskustelutilaisuuksia, jotka toteutetaan hybridinä tai virtuaalisena. Samalla valmistellaan näyttelyn tai sen osien vientiä muihin museoihin.

Naisten Ääni -toimikunta ja Naisten Ääni -verkkojulkaisu

Juhlavuosi tarjoaa erinomaisen tilaisuuden nostaa esiin Naisten Ääntä: 
· Naisten Ääni -esittelyt juhlavuoden tilaisuuksissa Helsingissä, Jyväskylässä, Oulussa ja Torniossa. 
· Mainonnat Facebook-sivulla. 
· Erityishuomio esim. ruotsinsuomalaisten naisten, saamelaisten, romanien ja maahanmuuttajanaisten tarinoihin.
· Uudet tiedonhankintatavat mm. tekoälyn hyödyntäminen.
Viestintätoimikunnassa on Naisten Ääni toimikunnan edustaja. 
Minna-juhlalehden teemana on 120 vuotta täyttävä Suomalainen Naisliitto   
Minna-lehden juhlanumero julkaistaan vuonna 2027. Lehden sisältönä muun muassa:
1. Historiallinen näkökulma peilattuna nykypäivään, 
2. Naisvaikuttajia tänään, unohtamatta ns. tavallisia naisia, 
3. 120 vuottaan juhlivien jäsenyhdistysten esittely,
4. Juhlavuoden Minna-palkinto 2027.

Lehti jaetaan poikkeuksellisesti kesäpäivien ja 120-vuotisjuhlan yhteydessä elokuussa 2027. Naisliitto ja sen jäsenyhdistykset jakavat lehteä laajasti yhteistyökumppaneille. 

Lisäksi vuonna 2027 julkaistaan kaksi Minna-tiedotetta. Minna-lehti osallistuu Kultti ry:n toimintaan, esim. Helsingin Kirjamessut ja koulutukset.
Viestintätoimikunnassa on Minna-lehden päätoimittaja.
Saavutettavuus-toimikunta
Julkisuus on tehokkaimpia tapoja vaikuttaa päätöksentekijöihin, kun halutaan nopeasti korjata digipulmia, jotka syrjäyttävät satoja tuhansia kansalaisia viranomaispalveluista.  Siksi mielipidekirjoittaminen/blogit ja some ovat edelleen Saavutettavuus-työn painopisteitä. 
Eduskuntavaalit pidetään huhtikuussa 2027. Vaaliohjelmien ja -teemojen seurannassa päähuomio kohdistuu digipudokkuuteen. Digipudokkuus ei koske vain ikäihmisiä, vaan yhteiskunnan eri ryhmiä. Jos digitalisaation korjausliike ei vaaliohjelmissa näy, Naisliitto nostaa asiaa esille.
Etäisyys palvelupisteisiin kasvaa ja palvelut supistuvat alueuudistuksen myötä. On myös seurattava miten Suomi-pisteille käy uudistuksessa. Ilman verkkoyhteyden mahdollistamaa yhteyttä palveluihin, osa suomalaisista on jäämässä niiden ulkopuolelle. 
Vuoden 2027 teemana jatkuu: elämää hankaloittavat digipulmat ja arjen harmit. Yhteis-työssä yhdistysten yhteyshenkilöiden kanssa. Päättäjät haastetaan vastaamaan.

Suunnitellut toimenpiteet
· mielipidekirjoitukset, blogit, kotisivut ja some
· eduskuntavaalit huhtikuussa 2027: seurataan vaaliohjelmia ja -lupauksia
· seurataan alueuudistuksen vaikutuksia
· jatketaan yhteydenpitoa viranomaisten ja yhteistyöjärjestöjen kanssa
· Lisätään yhteistyötä Naisliiton jäsenyhdistysten kanssa järjestämällä yhteistä toimintaa ja tilaisuuksia
· Pyritään lisäämään yhteiskunnallista keskustelua ja näkyvyyttä. Korostetaan toiminnan avoimuutta ja läpinäkyvyyttä.
Viestintätoimikunnassa on Saavutettavuus-toimikunnan edustaja.
Kirjastotoimikunta vastaa Naisliiton tiloissa toimivasta kirjastosta. Kokoelmaa kartutetaan jatkuvasti naisten kirjoittamalla tai naisasiaa käsittelevällä kirjallisuudella liiton vuotuisella määrärahalla. 

3. Yhteistoiminta 

Naisliiton lähipiirissä toimii kiinteästi Opetusneuvos Hilja Vilkemaan Stipendisäätiö sr (Vilkemaan Stipendisäätiö). Se tukee Naisliiton jäsenten osallistumista seminaareihin ja koulutustilaisuuksiin sekä järjestää loppuvuodesta Vilkemaa-päivän. Stipendisäätiön hallituksen puheenjohtaja ja jäsenet valitaan Naisliiton kevätkokouksessa. 

Naisliitto on Naisjärjestöjen keskusliiton (NJKL), Suomen Kukkasrahasto ry:n, Minna Canthin talo kannattajajäsen ry:n sekä UN Women Suomi ry:n jäsen. Naisliitto tekee yhteistyötä NJKL:n ja sen jäsenjärjestöjen kanssa Naisjärjestöt yhteistyössä (Nytkis ry) sekä Naisasialiitto Unionin kanssa.

Minna-lehti on Kultti ry:n jäsen (Kulttuuri-, mielipide- ja tiedelehtien liitto). Osallistumme Helsingin Kirjamessuille syksyllä 2027. 

Hallinto 

Naisliiton ylimmät päättävät elimet ovat kevät- ja syyskokous, joihin jäsenyhdistykset valitsevat viralliset edustajansa, yhden kutakin alkavaa 25 jäsentä kohti, kuitenkin enintään kymmenen edustajaa. 

Kevätkokous hyväksyy edellisen vuoden vuosikertomuksen ja vahvistaa tilinpäätöksen. Syyskokous hyväksyy seuraavan vuoden toimintasuunnitelman ja tulo- ja menoarvion sekä valitsee hallitukseen jäsenet erovuoroisten tilalle. Naisliiton käytännön asioita hoitaa kahdeksanjäseninen hallitus. Se valitsee jäsenet liiton toimikuntiin ja ryhmiin sekä Naisliiton edustajat jäsenjärjestöihin ja sidosryhmiin. 

Yhteistyö uuden tilitoimiston kanssa käynnistyy 1.1.2027, ja uusi talousvastuuhenkilö aloittaa tehtävässään. Vuonna 2027 Naisliiton hallituksen sekä eri toimikuntien ja työryhmien työskentely uudistuu. Hallitusvastuut määritellään uudelleen ja ne jalkautetaan vuoden aikana. Toimikuntien ja työryhmien budjettivastuut ja vuosisuunnittelu määritellään ja jalkautetaan. Ryhmien välistä viestinnällistä yhteistyötä laajennetaan ja valmistaudutaan monikanavaiseen viestintämalliin. Lisäksi perustetaan työryhmä miettimään toimitila-vaihtoehtoja. 

Naisliitolla on kuusi jäsenyhdistystä: Helsingin, Hämeenlinnan ja Tornion yhdistykset, Jyväskylän ja Oulun osastot sekä Vaasan Suomalainen Naisklubi ry. Näistä 120-vuotis-juhliaan viettävät vuonna 2027 Helsingin ja Tornion yhdistykset sekä Jyväskylän ja Oulun osastot.

Talous 2027

Taloustoimikunnan ja skenaariotyöryhmän yhdessä tekemässä strategiakauden talous-suunnitelmassa vuodelle 2027 pidetään tarpeellisena toiminnan suhteuttamista resurssien ja talouden realiteetteihin. Näin turvataan toiminta pitkällä aikavälillä. Taloustoimikunta ja skenaariotyöryhmä esittävät Aurorankadun kiinteistön myyntiin sekä uusien toimitilojen kartoittamiseen nimettävää työryhmää. Nykyisiin toimitiloihin sitoutuva pääoma ja riskit edellyttävät uusia toimitiloja, jota voidaan suunnitella yhdessä Helsingin yhdistyksen ja Vilkemaan Säätiön kanssa.

Naisliitto pääasialliset tuotot koostuvat sijoitustoiminnasta, joista suurimpana pörssi-osakkeiden osingot (arvio 2027), huoneistojen vuokratulot (arvio 2027) sekä yhdistysten maksamat jäsenmaksut (arvio 4800 euroa netto 2027). Kuluvalla strategiakaudella 2026–2029 tavoitteena on vakauttaa yhdistyksen talous ja turvata nykyisen tasoinen toiminta pitkällä aikavälillä.

Vilkemaan Stipendisäätiö ja Naisliiton Helsingin yhdistys maksavat Naisliitolle käyttö-korvausta Aurorankatu 17 A 11 sijaitsevasta huoneistosta. 

Naismuseo kärkihanke kuuluu osana juhlavuoden ja kesäpäivien ohjelman suunnitteluun. Yhteinen näyttely Lottamuseon kanssa avataan toukokuussa. Saavutettavuus-toimikunta jatkaa työskentelyä digipudokkaiden huomioiminen kärkenä eduskuntavaaleihin vaikuttamisessa. Kirjastotoimikunnalle on varattu 300 euroa kokoelmien kartuttamiseen. Opetusneuvos Vilkemaan Stipendisäätiöltä anotaan tukea 120-vuotisjuhlaan ja Juhla-Minnan toimittamiseen.

Naisliitto varaa jäsenmaksuihin yhteensä 850 euroa seuraavasti: Naisjärjestöjen Keskusliitto 110 euroa, Kuopiossa sijaitsevan Minna Canthin talo ry:n kannattajajäsenmaksu 200 euroa, Kulttuuri-, Mielipide- ja Tiedelehtien liitto Kultti ry 150 euroa ja UN Women Suomi 180 euroa. Suomen Kukkasrahasto ry:tä tuetaan 200 eurolla.

Vuoden 2027 talousarvion toteumaa seurataan tulo- ja menoarvion toteumaraporteilla. Taloustoimikunta seuraa budjetin toteutusta ja kassavirran mukaista maksuvalmiutta.  Toimikunta valmistelee hallitukselle kaikki talousasiat. Mahdollinen alijäämä tulee kattaa ensisijaisesti kassavaroista. Vuonna 2026 hallitus päätti sijoittaa KESKO Oyj:n osakkeisiin, jotka maksetaan nykyisistä kassavaroista. 

